# விக்கிப்பீடியா:ஆலமரத்தடி/தொகுப்பு16

## சிம்போ வேல்சுடனும் சூ கார்டனருடனுமான சந்திப்பு

### சந்திப்பு தொடர்பான குறிப்புகள்

சூவுடன் ஏறத்தாழ ஒன்றரை மணிநேரம் உரையாட வாய்ப்பு கிடைத்தது. அருண்ராம் என்ற ஆங்கில விக்கி பயனரும் உடனிருந்தார். இந்திய விக்கிமீடியாப் பிரிவையும் அதன்கீழ் ஒவ்வொரு மொழிக்கும் குழுக்களை அமைப்பதற்கும் துவக்கநிலைப் பேச்சு நடந்தது. CISஅமைப்பினர் இடவசதி செய்வதாகக் கூறினர். கன்னட விக்கியிலிருந்து அரிபிரசாத், மலையாள விக்கியிலிருந்து அனூப், தெலுங்கு விக்கியிலிருந்து அருச்சுணன், குசராத்தி மற்றும் ஆங்கில விக்கி பயனர் ஆகாசு ஆகியோரையும் சந்தித்துப் பேசினேன். மலையாள விக்கியில் திடீர் வளர்ச்சி மாத்ருபூமி இதழில் விக்கிப்பீடியாவைப் பற்றிய முழுப்பக்கச் செய்தியும் விளக்கமும் வந்த பின்னரே ஏற்பட்டது என்றும் ஆனால் இப்போதும்கூட மிகுதியாகப்பங்களிப்பவர்கள் எண்ணிக்கை 30-35 மட்டுமே என்றும் அனூப் கூறினார். மலையாளத்தில் தட்டச்சு செய்யும் செயலியைச் சேர்த்தது நல்ல பயன் தந்ததாகவும் தெரிவித்தார்.  
வாழ்த்து அட்டைகளை சிம்போவிடமும் சூவிடமும் அளித்ததில் நல்ல வரவேற்பு இருந்தது. அவர்கள் மனதில் தமிழ் விக்கிப்பீடியா என்பது நன்கு பதிந்துள்ளது. நமது செயல்பாடுகளைப் பற்றிக் கேட்ட அவர்கள் மற்ற விக்கிகளிலும் இதுபோல செயல்படுத்தலாம் என்றனர். செய்தியாளர்களிடம் தமிழ் விக்கி பற்றி கட்டாயம் பேசுவோம் என்றனர். -- சுந்தர் <sup>\பேச்சு</sup> 12:20, 14 டிசம்பர் 2008 (UTC)  
மேலும் கனடாவிலிருந்து பங்களிக்கும் மூவரைப்பற்றிக் கூறியதும் சூ மிகவும் மகிழ்ந்தார். நம் தர அளவீடுகளைப் பற்றிக்கேட்டு நம்மைப் பற்றிய ஒரு நன்மதிப்பு உண்டாகியிருப்பது தெரிந்தது. -- சுந்தர் <sup>\பேச்சு</sup> 12:23, 14 டிசம்பர் 2008 (UTC)  
:: நன்றி சுந்தர். இந்தியா விக்கியூடக பிரிவு: http://meta.wikimedia.org/wiki/Wikimedia_India. இப்போது ஒரு வேலையும் இங்கு நடைபெறுவில்லை. எனினும் உங்கள் துவக்கநிலை பேச்சுக்கள் இதை மீள்பிக்க உதவும். அடுத்த ஆண்டு நாம் த.வி சந்தைப்படுத்தலை கவனப்படுத்தி செய்வோம். --Natkeeran 14:19, 14 டிசம்பர் 2008 (UTC)  
::மகிழ்ச்சியூட்டும் செய்தி. தமிழ் விக்கிப்பீடியாவை பற்றி மேலிடங்களில் ஓர் உந்தூட்டு தந்தமைக்கு நன்றி. இன்னும் இதுபோல் நிறைய செய்வோம். கனடியர்கள் எங்கிருந்தாலும், தம் நாட்டினர் பற்றி ஒரு நல்லுணர்வு, நாட்டின உணர்வு உண்டு :) எல்லா நாட்டவருக்கும் உண்டுதான், என்றாலும் சிறுநாடாகிய நாங்கள் வாழும் குளிநாடாகிய கனடாவில் இது வெய்யினிய உணர்வு :) --செல்வா 15:39, 14 டிசம்பர் 2008 (UTC)  
:::நற்கீரன், தமிழ் விக்கியை சந்தைப்படுத்துதல் என்பதை *சந்தையாற்றுதல்* எனலாம். பணி ஆற்றினேன், செயல் ஆற்றினேன் என்னும் சொல்லாட்சிகள் போல், சந்தையாற்றினேன் (I marketed), சந்தையாற்ற வேண்டும் எனலாம். *சந்தையேற்ற* வேண்டும் என்றும் கூறலாம். சந்தையேற்று, சந்தயாற்று ஆகியவை market (verb) என்பதற்கு இணையாக ஆள உகந்தது. சந்தயேற்றல், சந்தையாற்றல் = marketing. தமிழ் விக்கிப்பீடியாவை இயன்றவாறு முனைந்து சந்தையாற்ற, சந்தையேற்ற வேண்டும் என்பதே என்னுடைய அவாவும்.--செல்வா 15:39, 14 டிசம்பர் 2008 (UTC)  
::கருத்துகளுக்கு நன்றி செல்வா, நற்கீரன். -- சுந்தர் <sup>\பேச்சு</sup> 17:01, 14 டிசம்பர் 2008 (UTC)  
::: சுந்தர் உங்கள் முயற்சிகள் நல்ல பயன் கொடுக்கும் என்று நம்புகிறேன். தமிழ் விக்கிப்பீடியாவை சிறப்பாக அறிமுகப்படுத்துவதற்கு ஊடகங்களின் உதவி மிகவும் தேவை. ஊடகங்களில் அறிமுகம் உள்ளவர்கள் யாராவது இருந்தால் இதனைச் சுலபமாகச் செய்ய முடியும். பத்திரிகைகளில் மட்டுமன்றி தொலைக் காட்சிகளிலும் இணைய தளங்களை அறிமுகப்படுத்தும் நிகழ்ச்சிகள் உண்டு. உரிய இடங்களில் தொடர்புகள் இருந்தால் அல்லது உருவாக்கிக் கொண்டால் தான் ஊடகங்களில் இடம்பெறுவது இலகுவாக இருக்கும். மயூரநாதன் 17:14, 14 டிசம்பர் 2008 (UTC)  
::: செல்வாவின் சந்தைப்படுத்துதல் தொடர்பான கருத்து நான் பள்ளியில் படிக்கும் காலத்தில் ஆசிரியர் ஒருவர் கூறியதை ஞாபகப்படுத்துகிறது. ஒருமுறை நான் கூட்ட அறிக்கை ஒன்று எழுதியபோது "கூட்டம் முடிவடைந்தது" என எழுதியிருந்தேன். "முடிவு" என்பது நல்ல தமிழ்ச் சொல்தான் என்றாலும், இவ்வாறான இடங்களில் "நிறைவேறியது" என எழுதுவது நல்லது எனக் கூறி இதுபோன்ற வேறு பலவற்றையும் விளக்கிச் சொன்னார். எத்தனையோ ஆண்டுகளுக்கு முன் நடந்த விடயமாயிருந்தாலும் இப்பொழுதும் எழுதும்போது இது எனக்கு ஞாபகம் வரும். பல இடங்களில் துணைவினையாக வரும் இந்த "படுத்தல்", "படுத்துதல்" போன்றவையும் இதுபோலத்தான் நல்ல உணர்வைத் தருவதில்லை. மயூரநாதன் 17:14, 14 டிசம்பர் 2008 (UTC)  
:::: தங்களின் சந்திபுக் குறிந்த்து சுந்தர் மிகவும் மகிழ்ச்சி :)--உமாபதி <sup>\பேச்சு</sup> 11:27, 20 டிசம்பர் 2008 (UTC)